Vallisaaren rauha

Vallisaaren rauha on Ruotsin ja Venäjän välinen Narvan ja Vasknarvan välillä Vallisaaressa 20. joulukuuta 1658 solmittu kolmivuotinen välirauha. Siinä sovittiin, että Venäjä sai toistaiseksi pitää ne Ruotsin Liivinmaan osat, jotka se oli miehittänyt.Facta 2001, WSOY 1985, 17. osa, palsta 605 Se päätti ruptuurisodan.

 Seuraukset 
Välirauhan aikana Ruotsissa kehiteltiin aktiivista idänpolitiikkaa, jonka mukaan Venäjältä olisi vaadittava Venäjän Karjala, Lappi ja alueita Viron itäpuolelta. Silloin Ruotsi saisi pohjoisessa Vienanmeren tärkeät satamat ja Kuolan niemimaan sekä lujittaisi turvallisuutta Virossa. Lisäksi ruotsalaiset vaativat Venäjältä miljoonan riikintaalerin sotakorvausta. Vaatimukset esitettiin venäläisille, jotka olivat kovista ehdoista huolimatta valmiita rauhaan. Lopullinen rauhansopimus, Kardisin rauha, solmittiin 26. kesäkuuta 1661 Tarton luoteispuolella. Rajat jäivät ennalleen, eikä sotakorvauksia määrätty.

 Lähteet 

Luokka:Ruotsin rauhansopimukset
Luokka:Pohjan sota
Luokka:Suomi Ruotsin suurvalta-ajalla
Luokka:Moskovan Venäjän sopimukset
Luokka:Narvan historia
Luokka:Venäjän rauhansopimukset
Luokka:1600-luvun kansainväliset sopimukset
Luokka:1658